Ericu950/Stoicheia-meter-silver huggingface dataset:
ἔτι δὲ Καρχηδονίους καὶ Λακεδαιμονίους , τοὺς ἄριστα τῶν ἄλλων πολιτευομένους , οἴκοι μὲν ὀλιγαρχουμένους , παρὰ δὲ τὸν πόλεμον βασιλευομένους 0 .
ἔχοι δ ἄν τις ἐπιδεῖξαι καὶ τὴν πόλιν , τὴν μάλιστα τὰς τυραννίδας μισοῦσαν , ὅταν μὲν πολλοὺς ἐκπέμψῃ στρατηγούς , ἀτυχοῦσαν , ὅταν δὲ δι ἑνὸς ποιήσηται τοὺς κινδύνους , κατορθοῦσαν .
καίτοι πῶς ἄν τις σαφέστερον ἐπιδείξειεν ἢ διὰ τοιούτων παραδειγμάτων πλείστου τὰς μοναρχίας ἀξίας οὔσας 0 ;
φαίνονται γὰρ οἵ τε διὰ τέλους τυραννευόμενοι μεγίστας δυνάμεις ἔχοντες , οἵ τε καλῶς ὀλιγαρχούμενοι , περὶ ἃ μάλιστα σπουδάζουσιν , οἱ μὲν ἕνα μόνον στρατηγὸν οἱ δὲ βασιλέα τῶν στρατοπέδων κύριον καθιστάντες , οἵ τε μισοῦντες τὰς τυραννίδας , ὁπόταν πολλοὺς ἄρχοντας ἐκπέμψωσιν , οὐδὲν τῶν δεόντων πράττοντες 0 1 .
εἰ δὲ δεῖ τι καὶ τῶν ἀρχαίων εἰπεῖν , λέγεται καὶ τοὺς θεοὺς ὑπὸ Διὸς βασιλεύεσθαι .
περὶ ὧν εἰ μὲν ἀληθὴς ὁ λόγος ἐστί , δῆλον ὅτι κ ἀκεῖνοι ταύτην τὴν κατάστασιν προκρίνουσιν , εἰ δὲ τὸ μὲν σαφὲς μηδεὶς οἶδεν , αὐτοὶ δ εἰκάζοντες οὕτω περὶ αὐτῶν ὑπειλήφαμεν , σημεῖον ὅτι πάντες τὴν μοναρχίαν προτιμῶμεν 0 1 ·
οὐ γὰρ ἄν ποτ αὐτῇ χρῆσθαι τοὺς θεοὺς ἔφαμεν , εἰ μὴ πολὺ τῶν ἄλλων αὐτὴν προέχειν ἐνομίζομεν .
περὶ μὲν οὖν τῶν πολιτειῶν , ὅσον ἀλλήλων διαφέρουσιν , ἅπαντα μὲν οὔ θ εὑρεῖν οὔ τ εἰπεῖν δυνατόν ἐστιν ·
οὐ μὴν ἀλλὰ πρός γε τὸ παρὸν ἀποχρώντως καὶ νῦν εἴρηται περὶ αὐτῶν .
ὡς δὲ προσηκόντως τὴν ἀρχὴν ἡμεῖς ἔχομεν , πολὺ τούτου συντομώτερος καὶ μᾶλλον ὁμολογούμενος ὁ λόγος ἐστίν .
τίς γὰρ οὐκ οἶδεν ὅτι Τεῦκρος μὲν ὁ τοῦ γένους ἡμῶν ἀρχηγός , παραλαβὼν τοὺς τῶν ἄλλων πολιτῶν προγόνους , πλεύσας δεῦρο καὶ τὴν πόλιν αὐτοῖς ἔκτισε καὶ τὴν χώραν κατένειμεν , ὁ δὲ πατὴρ Εὐαγόρας ἀπολεσάντων ἑτέρων τὴν ἀρχὴν πάλιν ἀνέλαβεν , ὑποστὰς τοὺς μεγίστους κινδύνους , καὶ τοσοῦτον μετέστησεν ὥστε μηκέτι Φοίνικας Σαλαμινίων τυραννεῖν , ἀλλ ὧνπερ ἦν τὴν ἀρχήν , τούτους καὶ νῦν ἔχειν τὴν βασιλείαν ;
λοιπὸν οὖν ἐστιν ὧν προεθέμην περὶ ἐμαυτοῦ διελθεῖν ἵν ἐπίστησθ ὅτι τοιοῦτός ἐστιν ὑμῶν ὁ βασιλεύων , ὃς οὐ μόνον διὰ τοὺς προγόνους ἀλλὰ καὶ δι ἐμαυτὸν δικαίως ἂν καὶ μείζονος τιμῆς ἢ τηλικαύτης ἠξιώθην .
οἶμαι γὰρ ἐγὼ πάντας ἂν ὁμολογῆσαι πλείστου τῶν ἀρετῶν ἀξίας εἶναι τήν τε σωφροσύνην καὶ τὴν δικαιοσύνην .
οὐ γὰρ μόνον ἡμᾶς τὸ καθ αὑτὰς ὠφελοῦσιν , ἀλλ εἰ θέλοιμεν σκοπεῖν καὶ τὰς φύσεις καὶ τὰς δυνάμεις καὶ τὰς χρήσεις τῶν πραγμάτων , εὑρήσομεν τὰς μὲν μὴ μετεχούσας τούτων τῶν ἰδεῶν μεγάλων κακῶν αἰτίας οὔσας , τὰς δὲ μετὰ δικαιοσύνης καὶ σωφροσύνης γιγνομένας πολλὰ τὸν βίον τὸν τῶν ἀνθρώπων ὠφελούσας 0 .
εἰ δή τινες τῶν προγεγενημένων ἐπὶ ταύταις ταῖς ἀρεταῖς εὐδοκίμησαν , ἡγοῦμαι κ ἀμοὶ προσήκειν τῆς αὐτῆς δόξης ἐκείνοις τυγχάνειν .
τὴν μὲν οὖν δικαιοσύνην ἐκεῖθεν ἂν μάλιστα κατίδοιτε .
παραλαβὼν γάρ , ὅτ εἰς τὴν ἀρχὴν καθιστάμην , τὰ μὲν βασίλεια χρημάτων κενὰ καὶ πάντα κατηναλωμένα , τὰ δὲ πράγματα ταραχῆς μεστὰ καὶ πολλῆς ἐπιμελείας δεόμενα καὶ φυλακῆς καὶ δαπάνης , εἰδὼς ἑτέρους ἐν τοῖς τοιούτοις καιροῖς ἐκ παντὸς τρόπου τὰ σφέτερ αὐτῶν διορθουμένους καὶ πολλὰ παρὰ τὴν φύσιν τὴν αὑτῶν πράττειν ἀναγκαζομένους , ὅμως οὐ δ ὑφ ἑνὸς τούτων διεφθάρην , ἀλλ ὁσίως καὶ καλῶς ἐπεμελήθην τῶν πραγμάτων , ὥστε μηδὲν ἐλλείπειν ἐξ ὧν οἷόν τ ἦν αὐξηθῆναι καὶ πρὸς εὐδαιμονίαν ἐπιδοῦναι τὴν πόλιν .
πρός τε γὰρ τοὺς πολίτας μετὰ τοιαύτης πραότητος προσηνέχθην , ὥστε μή τε φυγὰς μή τε θανάτους μή τε χρημάτων ἀποβολὰς μή τ ἄλλην μηδεμίαν τοιαύτην συμφορὰν ἐπὶ τῆς ἐμῆς γεγενῆσθαι βασιλείας .
ἀβάτου δὲ τῆς Ἑλλάδος ἡμῖν οὔσης διὰ τὸν πόλεμον τὸν γεγενημένον , καὶ πανταχοῦ συλωμένων ἡμῶν , τὰ πλεῖστα τούτων διέλυσα , τοῖς μὲν ἅπαντ ἀποτίνων , τοῖς δὲ μέρη , τῶν δ ἀναβαλέσθαι δεόμενος , πρὸς δὲ τοὺς ὅπως ἠδυνάμην περὶ τῶν ἐγκλημάτων διαλλαττόμενος 0 .
ἔτι δὲ καὶ τῶν νῆσον οἰκούντων δυσκόλως πρὸς ἡμᾶς διακειμένων , καὶ βασιλέως τῷ μὲν λόγῳ διηλλαγμένου τῇ δ ἀληθεία τραχέως ἔχοντος , ἀμφότερα ταῦτα κατεπράϋνα , τῷ μὲν προθύμως ὑπηρετῶν , πρὸς δὲ τοὺς δίκαιον ἐμαυτὸν παρέχων .
τοσούτου γὰρ δέω τῶν ἀλλοτρίων ἐπιθυμεῖν , ὥσθ ἕτεροι μέν , ἢν καὶ μικρῷ μείζω τῶν ὁμόρων δύναμιν ἔχωσιν , ἀποτέμνονται τῆς γῆς καὶ πλεονεκτεῖν ζητοῦσιν , ἐγὼ δ οὐ δὲ τὴν διδομένην χώραν ἠξίωσα λαβεῖν , ἀλλ αἱροῦμαι μετὰ δικαιοσύνης τὴν ἐμαυτοῦ μόνον ἔχειν μᾶλλον ἢ μετὰ κακίας πολλαπλασίαν τῆς ὑπαρχούσης κτήσασθαι 0 .
καὶ τί δεῖ καθ ἓν ἕκαστον λέγοντα διατρίβειν , ἄλλως τε καὶ συντόμως ἔχοντα δηλῶσαι περὶ ἐμαυτοῦ ;
φανήσομαι γὰρ οὐδένα μὲν πώποτ ἀδικήσας , πλείους δὲ καὶ τῶν πολιτῶν καὶ τῶν ἄλλων Ἑλλήνων εὖ πεποιηκὼς καὶ μείζους δωρεὰς ἑκατέροις δεδωκὼς ἢ σύμπαντες οἱ πρὸ ἐμοῦ βασιλεύσαντες 0 .
καίτοι χρὴ τοὺς μέγα φρονοῦντας ἐπὶ δικαιοσύνῃ καὶ προσποιουμένους χρημάτων εἶναι κρείττους τοιαύτας ὑπερβολὰς ἔχειν εἰπεῖν περὶ αὑτῶν .
καὶ μὲν δὴ καὶ περὶ σωφροσύνης ἔτι μείζω τούτων ἔχω διελθεῖν .
εἰδὼς γὰρ ἅπαντας ἀνθρώπους περὶ πλείστου ποιουμένους τοὺς παῖδας τοὺς αὑτῶν καὶ τὰς γυναῖκας , καὶ μάλιστ ὀργιζομένους τοῖς εἰς ταῦτ ἐξαμαρτάνουσι , καὶ τὴν ὕβριν τὴν περὶ ταῦτα μεγίστων κακῶν αἰτίαν γιγνομένην , καὶ πολλοὺς ἤδη καὶ τῶν ἰδιωτῶν καὶ τῶν δυναστευσάντων διὰ ταύτην ἀπολομένους , οὕτως ἔφυγον τὰς αἰτίας ταύτας , ὥστ ἐξ οὗ τὴν βασιλείαν ἔλαβον , οὐδενὶ φανήσομαι σώματι πεπλησιακὼς πλὴν τῆς ἐμαυτοῦ γυναικός , οὐκ ἀγνοῶν ὅτι κ ἀκεῖνοι παρὰ τοῖς πολλοῖς εὐδοκιμοῦσιν , ὅσοι περὶ μὲν τὰ τῶν πολιτῶν δίκαιοι τυγχάνουσιν ὄντες , ἄλλοθεν δέ ποθεν αὑτοῖς ἐπορίσαντο τὰς ἡδονάς , ἀλλὰ βουλόμενος ἅμα μὲν ἐμαυτὸν ὡς πορρωτάτω ποιῆσαι τῶν τοιούτων ὑποψιῶν , ἅμα δὲ παράδειγμα καταστῆσαι τὸν τρόπον τὸν ἐμαυτοῦ τοῖς ἄλλοις πολίταις , γιγνώσκων ὅτι φιλεῖ τὸ πλῆθος ἐν τούτοις τοῖς ἐπιτηδεύμασι τὸν βίον διάγειν , ἐν οἷς ἂν τοὺς ἄρχοντας τοὺς αὑτῶν ὁρῶσι διατρίβοντας .
ἔπειτα καὶ προσήκειν ἡγησάμην τοσούτῳ τοὺς βασιλεῖς βελτίους εἶναι τῶν ἰδιωτῶν , ὅσῳ περ καὶ τὰς τιμὰς μείζους αὐτῶν ἔχουσι , καὶ δεινὰ ποιεῖν ὅσοι τοὺς μὲν ἄλλους κοσμίως ζῆν ἀναγκάζουσιν , αὐτοὶ δ αὑτοὺς μὴ σωφρονεστέρους τῶν ἀρχομένων παρέχουσιν .
πρὸς δὲ τούτοις τῶν μὲν ἄλλων πράξεων ἑώρων ἐγκρατεῖς τοὺς πολλοὺς γιγνομένους , τῶν δ ἐπιθυμιῶν τῶν περὶ τοὺς παῖδας καὶ τὰς γυναῖκας καὶ τοὺς βελτίστους ἡττωμένους ·
ἐβουλήθην οὖν ἐν τούτοις ἐμαυτὸν ἐπιδεῖξαι καρτερεῖν δυνάμενον , ἐν οἷς ἔμελλον οὐ μόνον τῶν ἄλλων διοίσειν , ἀλλὰ καὶ τῶν ἐπ ἀρετῇ μέγα φρονούντων .
ἔτι δὲ καὶ τῶν τοιούτων πολλὴν κακίαν κατεγίγνωσκον , ὅσοι γυναῖκας λαβόντες καὶ κοινωνίαν ποιησάμενοι παντὸς τοῦ βίου μὴ στέργουσιν οἷς ἔπραξαν , ἀλλὰ ταῖς αὑτῶν ἡδοναῖς λυποῦσι ταύτας ὑφ ὧν αὐτοὶ μηδὲν ἀξιοῦσι λυπεῖσθαι , καὶ περὶ μὲν ἄλλας τινὰς κοινωνίας ἐπιεικεῖς σφᾶς αὐτοὺς παρέχουσιν , ἐν δὲ ταῖς πρὸς τὰς γυναῖκας ἐξαμαρτάνουσιν ·
ἃς ἔδει τοσούτῳ μᾶλλον διαφυλάττειν , ὅσῳ περ οἰκειότεραι καὶ μείζους οὖσαι τῶν ἄλλων τυγχάνουσιν .
εἶτα λανθάνουσιν ἔνδον ἐν τοῖς βασιλείοις στάσεις καὶ διαφορὰς αὑτοῖς ἐγκαταλείποντες .
καίτοι χρὴ τοὺς ὀρθῶς βασιλεύοντας μὴ μόνον τὰς πόλεις ἐν ὁμονοία πειρᾶσθαι διάγειν , ὧν ἂν ἄρχωσιν , ἀλλὰ καὶ τοὺς οἴκους τοὺς ἰδίους καὶ τοὺς τόπους ἐν οἷς ἂν κατοικῶσιν ·
ἅπαντα γὰρ ταῦτα σωφροσύνης ἔργα καὶ δικαιοσύνης ἐστίν .
οὐ τὴν αὐτὴν δὲ γνώμην ἔσχον οὐ δὲ περὶ τῆς παιδοποιίας τοῖς πλείστοις τῶν βασιλέων , οὐ δ ᾠήθην δεῖν τοῖς μὲν ἐκ ταπεινοτέρας ποιήσασθαι τῶν παίδων τοὺς δ ἐκ σεμνοτέρας , οὐ δὲ τοὺς μὲν νόθους αὐτῶν τοὺς δὲ γνησίους καταλιπεῖν , ἀλλὰ πάντας ἔχειν τὴν αὐτὴν φύσιν καὶ πρὸς πατρὸς καὶ πρὸς μητρὸς ἀνενεγκεῖν , τῶν μὲν θνητῶν εἰς Εὐαγόραν τὸν πατέρα , τῶν δ ἡμιθέων εἰς Αἰακίδας , τῶν δὲ θεῶν εἰς Δία , καὶ μηδένα τῶν ἐξ ἐμοῦ γενομένων ἀποστερηθῆναι ταύτης τῆς εὐγενείας 0 1 2 .
πολλῶν δέ με προτρεπόντων ἐμμένειν τοῖς ἐπιτηδεύμασι τούτοις , οὐχ ἥκιστα κ ἀκεῖνο παρεκάλεσεν , ὅτι τῆς μὲν ἀνδρίας καὶ τῆς δεινότητος καὶ τῶν ἄλλων τῶν εὐδοκιμούντων ἑώρων καὶ τῶν κακῶν ἀνδρῶν πολλοὺς μετέχοντας , τὴν δὲ δικαιοσύνην καὶ σωφροσύνην ἴδια κτήματα τῶν καλῶν κ ἀγαθῶν ὄντα .
κάλλιστον οὖν ὑπέλαβον , εἴ τις δύναιτο ταύταις ταῖς ἀρεταῖς προέχειν τῶν ἄλλων , ὧν οὐδὲν μέρος τοῖς πονηροῖς μέτεστιν , ἀλλὰ γνησιώταται καὶ βεβαιόταται καὶ μεγίστων ἐπαίνων ἄξιαι τυγχάνουσιν οὖσαι .
τούτων ἕνεκα καὶ ταῦτα διανοηθεὶς περιττοτέρως τῶν ἄλλων ἤσκησα τὴν σωφροσύνην καὶ προειλόμην τῶν ἡδονῶν οὐ τὰς ἐπὶ τοῖς ἔργοις τοῖς μηδεμίαν τιμὴν ἔχουσιν , ἀλλὰ τὰς ἐπὶ ταῖς δόξαις ταῖς δι ἀνδραγαθίαν γιγνομέναις .
χρὴ δὲ δοκιμάζειν τὰς ἀρετὰς οὐκ ἐν ταῖς αὐταῖς ἰδέαις ἁπάσας , ἀλλὰ τὴν μὲν δικαιοσύνην ἐν ταῖς ἀπορίαις , τὴν δὲ σωφροσύνην ἐν ταῖς δυναστείαις , τὴν δ ἐγκράτειαν ἐν ταῖς τῶν νεωτέρων ἡλικίαις 0 1 2 .
ἐγὼ τοίνυν ἐν πᾶσι τοῖς καιροῖς φανήσομαι πεῖραν τῆς ἐμαυτοῦ φύσεως δεδωκώς .
ἐνδεὴς μέν γε χρημάτων καταλειφθεὶς οὕτω δίκαιον ἐμαυτὸν παρέσχον ὥστε μηδένα λυπῆσαι τῶν πολιτῶν ·
λαβὼν δ ἐξουσίαν ὥστε ποιεῖν ὅ τι ἂν βούλωμαι , σωφρονέστερος τῶν ἰδιωτῶν ἐγενόμην ·
τούτων δ ἀμφοτέρων ἐκράτησα ταύτην ἔχων τὴν ἡλικίαν , ἐν ᾗ τοὺς πλείστους ἂν εὕροιμεν πλεῖστα περὶ τὰς πράξεις ἐξαμαρτάνοντας .
καὶ ταῦτ ἐν ἑτέροις μὲν ἴσως ἂν ὤκνουν εἰπεῖν , οὐχ ὡς οὐ φιλοτιμούμενος ἐπὶ τοῖς πεπραγμένοις , ἀλλ ὡς οὐκ ἂν πιστευθεὶς ἐκ τῶν λεγομένων ·
ὑμεῖς δ αὐτοί μοι μάρτυρές ἐστε πάντων τῶν εἰρημένων ·
ἄξιον μὲν οὖν καὶ τοὺς φύσει κοσμίους ὄντας ἐπαινεῖν καὶ θαυμάζειν , ἔτι δὲ μᾶλλον καὶ τοὺς μετὰ λογισμοῦ τοιούτους ὄντας 0 ·
οἱ μὲν γὰρ τύχῃ καὶ μὴ γνώμῃ σωφρονοῦντες τυχὸν ἂν καὶ μεταπεισθεῖεν ·
οἱ δὲ πρὸς τῳ πεφυκέναι καὶ διεγνωκότες ὅτι μέγιστόν ἐστι τῶν ἀγαθῶν ἀρετή , δῆλον ὅτι πάντα τὸν βίον ἐν ταύτῃ τῇ τάξει διαμενοῦσιν 0 .
διὰ τοῦτο δὲ πλείους ἐποιησάμην τοὺς λόγους καὶ περὶ ἐμαυτοῦ καὶ περὶ τῶν ἄλλων τῶν προειρημένων , ἵνα μηδεμίαν ὑπολίπω πρόφασιν ὡς οὐ δεῖ ποιεῖν ὑμᾶς ἑκόντας καὶ προθύμως , ἅττ ἂν ἐγὼ συμβουλεύσω καὶ προστάξω .
φημὶ δὲ χρῆναι πράττειν ἕκαστον ὑμῶν , ἐφ οἷς ἐφέστηκεν , ἐπιμελῶς καὶ δικαίως ·
καθ ὁπότερον γὰρ ἂν ἐλλείπητε τούτων , ἀνάγκη κακῶς σχεῖν ταύτῃ τὰς πράξεις 0 .
μηδενὸς ὀλιγωρεῖτε μη δὲ καταφρονεῖτε τῶν προστεταγμένων , ὑπολαμβάνοντες ὡς οὐ παρὰ τοῦτ ἐστίν , ἀλλ ὡς παρ ἕκαστον τῶν μερῶν ἢ καλῶς ἢ κακῶς τὸ σύμπαν ἕξον , οὕτω σπουδάζετε περὶ αὐτῶν 0 .
κήδεσθε μηδὲν ἧττον τῶν ἐμῶν ἢ τῶν ὑμετέρων αὐτῶν , καὶ μὴ νομίζετε μικρὸν ἀγαθὸν εἶναι τὰς τιμὰς ἃς ἔχουσιν οἱ καλῶς τῶν ἡμετέρων ἐπιστατοῦντες 0 .
ἀπέχεσθε τῶν ἀλλοτρίων , ἵν ἀσφαλέστερον τοὺς οἴκους τοὺς ὑμετέρους αὐτῶν κεκτῆσθε .
τοιούτους εἶναι χρὴ περὶ τοὺς ἄλλους , οἷόν περ ἐμὲ περὶ ὑμᾶς ἀξιοῦτε γίγνεσθαι .
μὴ σπεύδετε πλουτεῖν μᾶλλον ἢ χρηστοὶ δοκεῖν εἶναι , γιγνώσκοντες ὅτι καὶ τῶν Ἑλλήνων καὶ τῶν βαρβάρων οἱ μεγίστας ἐπ ἀρετῇ δόξας ἔχοντες πλείστων ἀγαθῶν δεσπόται καθίστανται .
τοὺς χρηματισμοὺς τοὺς παρὰ τὸ δίκαιον γιγνομένους ἡγεῖσθε μὴ πλοῦτον ἀλλὰ κίνδυνον ποιήσειν .
μὴ τὸ μὲν λαβεῖν κέρδος εἶναι νομίζετε , τὸ δ ἀναλῶσαι ζημίαν 0 ·
οὐδέτερον γὰρ τούτων ἀεὶ τὴν αὐτὴν ἔχει δύναμιν , ἀλλ ὁπότερον ἂν ἐν καιρῷ καὶ μετ ἀρετῆς γίγνηται , τοῦτ ὠφελεῖ τοὺς ποιοῦντας .
μη δὲ πρὸς ἓν χαλεπῶς ἔχετε τῶν ὑπ ἐμοῦ προσταττομένων ·
ὅσοι γὰρ ἂν ὑμῶν περὶ πλεῖστα τῶν ἐμῶν χρησίμους αὑτοὺς παράσχωσιν , οὗτοι πλεῖστα τοὺς οἴκους τοὺς αὑτῶν ὠφελήσουσιν .
ὅ τι ἂν ὑμῶν ἕκαστος αὐτὸς αὑτῷ τύχῃ συνειδώς , ἡγείσθω μη δ ἐμὲ λήσειν , ἀλλ ἐὰν καὶ τὸ σῶμα μὴ παρῇ , τὴν διάνοιαν τὴν ἐμὴν οἰέσθω τοῖς γιγνομένοις παρεστάναι ·
ταύτην γὰρ τὴν γνώμην ἔχοντες , σωφρονέστερον βουλεύσεσθε περὶ ἁπάντων .
μηδὲν ἀποκρύπτεσθε μή θ ὧν κέκτησθε μή θ ὧν ποιεῖτε μή θ ὧν μέλλετε πράττειν , εἰδότες ὅτι περὶ τὰ κεκρυμμένα τῶν πραγμάτων ἀναγκαῖόν ἐστι πολλοὺς φόβους γίγνεσθαι .
μὴ τεχνικῶς ζητεῖτε πολιτεύεσθαι μη δ ἀφανῶς , ἀλλ οὕτως ἁπλῶς καὶ φανερῶς ὥστε μη δ ἄν τις βούληται ῥᾴδιον ὑμᾶς εἶναι διαβαλεῖν .
δοκιμάζετε τὰς πράξεις , καὶ νομίζετε πονηρὰς μὲν ἃς πράττοντες λανθάνειν ἐμὲ βούλεσθε , χρηστὰς δὲ περὶ ὧν ἐγὼ μέλλω πυθόμενος βελτίους ὑμᾶς νομιεῖν 0 .
μὴ κατασιωπᾶτε , ἄν τινας ὁρᾶτε περὶ τὴν ἀρχὴν τὴν ἐμὴν πονηροὺς ὄντας , ἀλλ ἐξελέγχετε , καὶ νομίζετε τῆς αὐτῆς ζημίας ἀξίους εἶναι τοὺς συγκρύπτοντας τοῖς ἁμαρτάνουσιν .
εὐτυχεῖν νομίζετε μὴ τοὺς λανθάνοντας , ἐάν τι κακὸν ποιήσωσιν , ἀλλὰ τοὺς μηδὲν ἐξαμαρτάνοντας ·
τοὺς μὲν γὰρ εἰκὸς τοιαῦτα παθεῖν , οἷά περ αὐτοὶ ποιοῦσι , τοὺς δὲ χάριν ἀπολαβεῖν , ἧς ἄξιοι τυγχάνουσιν ὄντες 0 .
ἑταιρείας μὴ ποιεῖσθε μη δὲ συνόδους ἄνευ τῆς ἐμῆς γνώμης ·
αἱ γὰρ τοιαῦται συστάσεις ἐν μὲν ταῖς ἄλλαις πολιτείαις πλεονεκτοῦσιν , ἐν δὲ ταῖς μοναρχίαις κινδυνεύουσιν .
μὴ μόνον ἀπέχεσθε τῶν ἁμαρτημάτων , ἀλλὰ καὶ τῶν ἐπιτηδευμάτων τῶν τοιούτων ἐν οἷς ἀναγκαῖόν ἐστιν ὑποψίαν ἐγγίγνεσθαι .
τὴν ἐμὴν φιλίαν ἀσφαλεστάτην καὶ βεβαιοτάτην εἶναι νομίζετε .
διαφυλάττετε τὴν παροῦσαν κατάστασιν , καὶ μηδεμιᾶς ἐπιθυμεῖτε μεταβολῆς , εἰδότες ὅτι διὰ τὰς ταραχὰς ἀναγκαῖόν ἐστι καὶ τὰς πόλεις ἀπόλλυσθαι καὶ τοὺς οἴκους τοὺς ἰδίους ἀναστάτους γίγνεσθαι .
μὴ μόνον τὰς φύσεις αἰτίας νομίζετε τοῦ χαλεποὺς ἢ πράους εἶναι τοὺς τυράννους , ἀλλὰ καὶ τὸν τρόπον τὸν τῶν πολιτῶν 0 ·
πολλοὶ γὰρ ἤδη διὰ τὴν τῶν ἀρχομένων κακίαν τραχύτερον ἢ κατὰ τὴν αὑτῶν γνώμην ἄρχειν ἠναγκάσθησαν 0 .
θαρρεῖτε μὴ μᾶλλον διὰ τὴν πραότητα τὴν ἐμὴν ἢ διὰ τὴν ὑμετέραν αὐτῶν ἀρετήν 0 .
τὴν ἐμὴν ἀσφάλειαν ἄδειαν ὑμῖν αὐτοῖς εἶναι νομίζετε ·
καλῶς γὰρ τῶν περὶ ἐμὲ καθεστώτων τὸν αὐτὸν τρόπον καὶ τὰ περὶ ὑμᾶς ἕξει .
ταπεινοὺς μὲν εἶναι χρὴ πρὸς τὴν ἀρχὴν τὴν ἐμήν , ἐμμένοντας τοῖς ἔθεσι καὶ διαφυλάττοντας τοὺς νόμους τοὺς βασιλικούς , λαμπροὺς δ ἐν ταῖς ὑπὲρ τῆς πόλεως λειτουργίαις καὶ τοῖς ἄλλοις τοῖς ὑπ ἐμοῦ προσταττομένοις .
προτρέπετε τοὺς νεωτέρους ἐπ ἀρετὴν μὴ μόνον παραινοῦντες , ἀλλὰ καὶ περὶ τὰς πράξεις ὑποδεικνύοντες αὐτοῖς οἵους εἶναι χρὴ τοὺς ἄνδρας τοὺς ἀγαθούς .
διδάσκετε τοὺς παῖδας τοὺς ὑμετέρους αὐτῶν πειθαρχεῖν , καὶ περὶ τὴν παίδευσιν τὴν εἰρημένην ἐθίζετ αὐτοὺς ὡς μάλιστα διατρίβειν ·
ἢν γὰρ καλῶς ἄρχεσθαι μάθωσι , πολλῶν ἄρχειν δυνήσονται , καὶ πιστοὶ μὲν ὄντες καὶ δίκαιοι μεθέξουσι τῶν ἡμετέρων ἀγαθῶν , κακοὶ δὲ γενόμενοι κινδυνεύσουσι περὶ τῶν ὑπαρχόντων .
μέγιστον ἡγεῖσθε καὶ βεβαιότατον τοῖς παισὶ πλοῦτον παραδώσειν , ἢν αὐτοῖς δύνησθε τὴν ἡμετέραν εὔνοιαν καταλείπειν .
ἀθλιωτάτους ἡγεῖσθε καὶ δυστυχεστάτους , ὅσοι περὶ τοὺς πιστεύοντας ἄπιστοι γεγόνασιν ·
ἀνάγκη γὰρ τοὺς τοιούτους ἀθύμως ἔχοντας καὶ φοβουμένους ἅπαντα καὶ μηδὲν μᾶλλον πιστεύοντας τοῖς φίλοις ἢ τοῖς ἐχθροῖς τὸν ἐπίλοιπον χρόνον διάγειν 0 .
ζηλοῦτε μὴ τοὺς πλεῖστα κεκτημένους , ἀλλὰ τοὺς μηδὲν κακὸν σφίσιν αὐτοῖς συνειδότας ·
μετὰ γὰρ τοιαύτης ψυχῆς ἥδιστ ἄν τις δύναιτο τὸν βίον διαγαγεῖν .
μὴ τὴν κακίαν οἴεσθε δύνασθαι μὲν πλείω τῆς ἀρετῆς ὠφελεῖν , τὸ δ ὄνομα δυσχερέστερον ἔχειν , ἀλλ οἵων περ ὀνομάτων ἕκαστον τῶν πραγμάτων τετύχηκε , τοιαύτας ἡγεῖσθε καὶ τὰς δυνάμεις αὐτῶν εἶναι .
μὴ φθονεῖτε τοῖς παρ ἐμοὶ πρωτεύουσιν ἀλλ ἁμιλλᾶσθε , καὶ πειρᾶσθε χρηστοὺς ὑμᾶς αὐτοὺς παρέχοντες ἐξισοῦσθαι τοῖς προέχουσιν .
φιλεῖν οἴεσθε δεῖν καὶ τιμᾶν οὕσπερ ἂν καὶ ὁ βασιλεύς , ἵνα καὶ παρ ἐμοῦ τυγχάνητε τῶν αὐτῶν τούτων 0 .
οἷά περ παρόντος μου λέγετε , τοιαῦτα καὶ περὶ ἀπόντος φρονεῖτε .
τὴν εὔνοιαν τὴν πρὸς ἡμᾶς ἐν τοῖς ἔργοις ἐνδείκνυσθε μᾶλλον ἢ ἐν τοῖς λόγοις 0 .
ἃ πάσχοντες ὑφ ἑτέρων ὀργίζεσθε , ταῦτα τοὺς ἄλλους μὴ ποιεῖτε .
περὶ ὧν ἂν ἐν τοῖς λόγοις κατηγορῆτε , μηδὲν τούτων ἐν τοῖς ἔργοις ἐπιτηδεύετε .
τοιαῦτα προσδοκᾶτε πράξειν , οἷ ἂν περὶ ἡμῶν διανοῆσθε .
μὴ μόνον ἐπαινεῖτε τοὺς ἀγαθοὺς ἀλλὰ καὶ μιμεῖσθε .
τοὺς λόγους τοὺς ἐμοὺς νόμους εἶναι νομίζοντες πειρᾶσθε τούτοις ἐμμένειν , εἰδότες ὅτι τοῖς μάλιστα ποιοῦσιν ὑμῶν ἁγὼ βούλομαι , τάχιστα τούτοις ἐξέσται ζῆν ὡς αὐτοὶ βούλονται .
οἵους περ τοὺς ὑφ ὑμῶν ἀρχομένους οἴεσθε δεῖν περὶ ὑμᾶς εἶναι , τοιούτους χρὴ καὶ περὶ τὴν ἀρχὴν τὴν ἐμὴν ὑμᾶς γίγνεσθαι .
καὶ ταῦτ ἂν ποιῆτε , τί δεῖ περὶ τῶν συμβησομένων μακρολογεῖν ;
ἢν γὰρ ἐγώ τε παρέχω τοιοῦτον ἐμαυτὸν οἷόν περ ἐν τῷ παρελθόντι χρόνῳ , καὶ τὰ παρ ὑμῶν ὑπηρετῆται , ταχέως ὄψεσθε καὶ τὸν βίον τὸν ὑμέτερον αὐτῶν ἐπιδεδωκότα καὶ τὴν ἀρχὴν τὴν ἐμὴν ηὐξημένην καὶ τὴν πόλιν εὐδαίμονα γεγενημένην 0 .
ἄξιον μὲν οὖν τηλικούτων ἀγαθῶν ἕνεκα μηδὲν ἐλλείπειν , ἀλλὰ καὶ πόνους καὶ κινδύνους οὑστινασοῦν ὑπενεγκεῖν 0 ·
ὑμῖν δ ἔξεστι μηδὲν ταλαιπωρηθεῖσιν , ἀλλὰ πιστοῖς μόνον καὶ δικαίοις οὖσιν , ἅπαντα ταῦτα διαπράξασθαι .
ὁρῶν , ὦ Νικόκλεις , τιμῶντά σε τὸν τάφον τοῦ πατρὸς οὐ μόνον τῷ πλήθει καὶ τῷ κάλλει τῶν ἐπιφερομένων , ἀλλὰ καὶ χοροῖς καὶ μουσικῇ καὶ γυμνικοῖς ἀγῶσιν , ἔτι δὲ πρὸς τούτοις ἵππων τε καὶ τριήρων ἁμίλλαις , καὶ λείποντ οὐδεμίαν τῶν τοιούτων ὑπερβολήν , ἡγησάμην Εὐαγόραν , εἴ τίς ἐστιν αἴσθησις τοῖς τετελευτηκόσι περὶ τῶν ἐνθάδε γιγνομένων , εὐμενῶς μὲν ἀποδέχεσθαι καὶ ταῦτα , καὶ χαίρειν ὁρῶντα τήν τε περὶ αὑτὸν ἐπιμέλειαν καὶ τὴν σὴν μεγαλοπρέπειαν , πολὺ δ ἂν ἔτι πλείω χάριν ἔχειν ἢ τοῖς ἄλλοις ἅπασιν , εἴ τις δυνηθείη περὶ τῶν ἐπιτηδευμάτων αὐτοῦ καὶ τῶν κινδύνων ἀξίως διελθεῖν τῶν ἐκείνῳ πεπραγμένων ·
εὑρήσομεν γὰρ τοὺς φιλοτίμους καὶ μεγαλοψύχους τῶν ἀνδρῶν οὐ μόνον ἀντὶ τῶν τοιούτων ἐπαινεῖσθαι βουλομένους , ἀλλ ἀντὶ τοῦ ζῆν ἀποθνῄσκειν εὐκλεῶς αἱρουμένους , καὶ μᾶλλον περὶ τῆς δόξης ἢ τοῦ βίου σπουδάζοντας , καὶ πάντα ποιοῦντας , ὅπως ἀθάνατον τὴν περὶ αὑτῶν μνήμην καταλείψουσιν .
αἱ μὲν οὖν δαπάναι τῶν μὲν τοιούτων οὐδὲν ἐξεργάζονται , τοῦ δὲ πλούτου σημεῖόν εἰσιν ·
οἱ δὲ περὶ τὴν μουσικὴν καὶ τὰς ἄλλας ἀγωνίας ὄντες , οἱ μὲν τὰς δυνάμεις τὰς αὑτῶν , οἱ δὲ τὰς τέχνας ἐπιδειξάμενοι , σφᾶς αὐτοὺς ἐντιμοτέρους κατέστησαν 0 ·
ὁ δὲ λόγος εἰ καλῶς διέλθοι τὰς ἐκείνου πράξεις , ἀείμνηστον ἂν τὴν ἀρετὴν τὴν Εὐαγόρου παρὰ πᾶσιν ἀνθρώποις ποιήσειεν .
ἐχρῆν μὲν οὖν καὶ τοὺς ἄλλους ἐπαινεῖν τοὺς ἐφ αὑτῶν ἄνδρας ἀγαθοὺς γεγενημένους , ἵν οἵ τε δυνάμενοι τὰ τῶν ἄλλων ἔργα κοσμεῖν ἐν εἰδόσι ποιούμενοι τοὺς λόγους ταῖς ἀληθείαις ἐχρῶντο περὶ αὐτῶν , οἵ τε νεώτεροι φιλοτιμοτέρως διέκειντο πρὸς τὴν ἀρετήν , εἰδότες ὅτι τούτων εὐλογήσονται μᾶλλον ὧν ἂν ἀμείνους σφᾶς αὐτοὺς παράσχωσιν .
νῦν δὲ τίς οὐκ ἂν ἀθυμήσειεν , ὅταν ὁρᾷ τοὺς μὲν περὶ τὰ Τρωϊκὰ καὶ τοὺς ἐπέκεινα γενομένους ὑμνουμένους καὶ τραγῳδουμένους , αὑτὸν δὲ προειδῇ , μη δ ἂν ὑπερβάλλῃ τὰς ἐκείνων ἀρετάς , μηδέποτε τοιούτων ἐπαίνων ἀξιωθησόμενον ;
τούτων δ αἴτιος ὁ φθόνος , ᾧ τοῦτο μόνον ἀγαθὸν πρόσεστιν , ὅτι μέγιστον κακὸν τοῖς ἔχουσίν ἐστιν 0 .
οὕτω γάρ τινες δυσκόλως πεφύκασιν , ὥσθ ἥδιον ἂν εὐλογουμένων ἀκούοιεν οὓς οὐκ ἴσασιν εἰ γεγόνασιν , ἢ τούτων , ὑφ ὧν εὖ πεπονθότες αὐτοὶ τυγχάνουσιν 0 .
οὐ μὴν δουλευτέον τοὺς νοῦν ἔχοντας τοῖς οὕτω κακῶς φρονοῦσιν , ἀλλὰ τῶν μὲν τοιούτων ἀμελητέον , τοὺς δ ἄλλους ἐθιστέον ἀκούειν περὶ ὧν καὶ λέγειν δίκαιόν ἐστιν , ἄλλως τ ἐπειδὴ καὶ τὰς ἐπιδόσεις ἴσμεν γιγνομένας καὶ τῶν τεχνῶν καὶ τῶν ἄλλων ἁπάντων οὐ διὰ τοὺς ἐμμένοντας τοῖς καθεστῶσιν , ἀλλὰ διὰ τοὺς ἐπανορθοῦντας καὶ τολμῶντας ἀεί τι κινεῖν τῶν μὴ καλῶς ἐχόντων 0 .
οἶδα μὲν οὖν ὅτι χαλεπόν ἐστιν ὃ μέλλω ποιεῖν , ἀνδρὸς ἀρετὴν διὰ λόγων ἐγκωμιάζειν .
περὶ μὲν γὰρ ἄλλων πολλῶν καὶ παντοδαπῶν λέγειν τολμῶσιν οἱ περὶ τὴν φιλοσοφίαν ὄντες , περὶ δὲ τῶν τοιούτων οὐδεὶς πώποτ αὐτῶν συγγράφειν ἐπεχείρησεν .
καὶ πολλὴν αὐτοῖς ἔχω συγγνώμην .
τοῖς μὲν γὰρ ποιηταῖς πολλοὶ δέδονται κόσμοι ·
καὶ γὰρ πλησιάζοντας τοὺς θεοὺς τοῖς ἀνθρώποις οἷόν τ αὐτοῖς ποιῆσαι καὶ διαλεγομένους καὶ συναγωνιζομένους οἷς ἂν βουληθῶσι , καὶ περὶ τούτων δηλῶσαι μὴ μόνον τοῖς τεταγμένοις ὀνόμασιν , ἀλλὰ τὰ μὲν ξένοις , τὰ δὲ καινοῖς , τὰ δὲ μεταφοραῖς , καὶ μηδὲν παραλιπεῖν , ἀλλὰ πᾶσι τοῖς εἴδεσι διαποικῖλαι τὴν ποίησιν 0 1 2 ·
τοῖς δὲ περὶ τοὺς λόγους οὐδὲν ἔξεστι τῶν τοιούτων , ἀλλ ἀποτόμως καὶ τῶν ὀνομάτων τοῖς πολιτικοῖς μόνον καὶ τῶν ἐνθυμημάτων τοῖς περὶ αὐτὰς τὰς πράξεις ἀναγκαῖόν ἐστι χρῆσθαι .
πρὸς δὲ τούτοις οἱ μὲν μετὰ μέτρων καὶ ῥυθμῶν ἅπαντα ποιοῦσιν , οἱ δ οὐδενὸς τούτων κοινωνοῦσιν ·
ἃ τοσαύτην ἔχει χάριν , ὥστ ἂν καὶ τῇ λέξει καὶ τοῖς ἐνθυμήμασιν ἔχῃ κακῶς , ὅμως αὐταῖς ταῖς εὐρυθμίαις καὶ ταῖς συμμετρίαις ψυχαγωγοῦσι τοὺς ἀκούοντας .
γνοίη δ ἄν τις ἐκεῖθεν τὴν δύναμιν αὐτῶν ·
ἢν γάρ τις τῶν ποιημάτων τῶν εὐδοκιμούντων τὰ μὲν ὀνόματα καὶ τὰς διανοίας καταλίπῃ , τὸ δὲ μέτρον διαλύσῃ , φανήσεται πολὺ καταδεέστερα τῆς δόξης ἧς νῦν ἔχομεν περὶ αὐτῶν .
ὅμως δὲ καίπερ τοσοῦτον πλεονεκτούσης τῆς ποιήσεως , οὐκ ὀκνητέον , ἀλλ ἀποπειρατέον τῶν λόγων ἐστίν , εἰ καὶ τοῦτο δυνήσονται , τοὺς ἀγαθοὺς ἄνδρας εὐλογεῖν μηδὲν χεῖρον τῶν ἐν ταῖς ᾠδαῖς καὶ τοῖς μέτροις ἐγκωμιαζόντων .
πρῶτον μὲν οὖν περὶ τῆς φύσεως τῆς Εὐαγόρου , καὶ τίνων ἦν ἀπόγονος , εἰ καὶ πολλοὶ προεπίστανται , δοκεῖ μοι πρέπειν κ ἀμὲ τῶν ἄλλων ἕνεκα διελθεῖν περὶ αὐτῶν , ἵνα πάντες εἰδῶσιν ὅτι καλλίστων αὐτῷ καὶ μεγίστων παραδειγμάτων καταλειφθέντων οὐδὲν καταδεέστερον αὑτὸν ἐκείνων παρέσχεν .
ὁμολογεῖται μὲν γὰρ τοὺς ἀπὸ Διὸς εὐγενεστάτους τῶν ἡμιθέων εἶναι , τούτων δ αὐτῶν οὐκ ἔστιν ὅστις οὐκ ἂν Αἰακίδας προκρίνειεν ·
ἐν μὲν γὰρ τοῖς ἄλλοις γένεσιν εὑρήσομεν τοὺς μὲν ὑπερβάλλοντας , τοὺς δὲ καταδεεστέρους ὄντας , οὗτοι δ ἅπαντες ὀνομαστότατοι τῶν καθ αὑτοὺς γεγόνασιν .
τοῦτο μὲν γὰρ Αἰακὸς ὁ Διὸς μὲν ἔκγονος , τοῦ δὲ γένους τοῦ Τευκριδῶν πρόγονος , τοσοῦτον διήνεγκεν ὥστε γενομένων αὐχμῶν ἐν τοῖς Ἕλλησι καὶ πολλῶν ἀνθρώπων διαφθαρέντων , ἐπειδὴ τὸ μέγεθος τῆς συμφορᾶς ὑπερέβαλλεν , ἦλθον οἱ προεστῶτες τῶν πόλεων ἱκετεύοντες αὐτόν , νομίζοντες διὰ τῆς συγγενείας καὶ τῆς εὐσεβείας τῆς ἐκείνου τάχιστ ἂν εὑρέσθαι παρὰ τῶν θεῶν τῶν παρόντων κακῶν ἀπαλλαγήν .
σωθέντες δὲ καὶ τυχόντες ὧν ἐδεήθησαν , ἱερὸν ἐν Αἰγίνῃ κατεστήσαντο κοινὸν τῶν Ἑλλήνων , οὗπερ ἐκεῖνος ἐποιήσατο τὴν εὐχήν .
καὶ κατ ἐκεῖνόν τε τὸν χρόνον ἕως ἦν μετ ἀνθρώπων , μετὰ καλλίστης ὢν δόξης διετέλεσεν ·
ἐπειδή τε μετήλλαξε τὸν βίον , λέγεται παρὰ Πλούτωνι καὶ Κόρῃ μεγίστας τιμὰς ἔχων παρεδρεύειν ἐκείνοις .
τούτου δὲ παῖδες ἦσαν Τελαμὼν καὶ Πηλεύς , ὧν ὁ μὲν ἕτερος μεθ Ἡρακλέους ἐπὶ Λαομέδοντα στρατευσάμενος ἀριστείων ἠξιώθη , Πηλεὺς δ ἔν τε τῇ μάχῃ τῇ πρὸς Κενταύρους ἀριστεύσας καὶ κατὰ πολλοὺς ἄλλους κινδύνους εὐδοκιμήσας Θέτιδι τῇ Νηρέως , θνητὸς ὢν ἀθανάτῃ , συνῴκησε , καὶ μόνου τούτου φασὶ τῶν προγεγενημένων ὑπὸ θεῶν ἐν τοῖς γάμοις ὑμέναιον ᾀσθῆναι .
τούτοιν δ ἑκατέρου , Τελαμῶνος μὲν Αἴας καὶ Τεῦκρος ἐγενέσθην , Πηλέως δ Ἀχιλλεύς , οἳ μέγιστον καὶ σαφέστατον ἔλεγχον ἔδοσαν τῆς αὑτῶν ἀρετῆς 0 ·
οὐ γὰρ ἐν ταῖς αὑτῶν πόλεσι μόνον ἐπρώτευσαν , οὐ δ ἐν τοῖς τόποις ἐν οἷς κατῴκουν , ἀλλὰ στρατείας τοῖς Ἕλλησιν ἐπὶ τοὺς βαρβάρους γενομένης , καὶ πολλῶν μὲν ἑκατέρων ἀθροισθέντων , οὐδενὸς δὲ τῶν ὀνομαστῶν ἀπολειφθέντος , ἐν τούτοις τοῖς κινδύνοις Ἀχιλλεὺς μὲν ἁπάντων διήνεγκεν .
Αἴας δὲ μετ ἐκεῖνον ἠρίστευσε , Τεῦκρος δὲ τῆς τε τούτων συγγενείας ἄξιος καὶ τῶν ἄλλων οὐδενὸς χείρων γενόμενος , ἐπειδὴ Τροίαν συνεξεῖλεν , ἀφικόμενος εἰς Κύπρον Σαλαμῖνά τε κατῴκισεν , ὁμώνυμον ποιήσας τῆς πρότερον αὑτῷ πατρίδος οὔσης , καὶ τὸ γένος τὸ νῦν βασιλεῦον κατέλιπεν .
τὰ μὲν οὖν ἐξ ἀρχῆς Εὐαγόρᾳ παρὰ τῶν προγόνων ὑπάρξαντα τηλικαῦτα τὸ μέγεθός ἐστιν .
τοῦτον δὲ τὸν τρόπον τῆς πόλεως κατοικισθείσης κατὰ μὲν ἀρχὰς οἱ γεγονότες ἀπὸ Τεύκρου τὴν βασιλείαν εἶχον , χρόνῳ δ ὕστερον ἀφικόμενος ἐκ Φοινίκης ἀνὴρ φυγὰς καὶ πιστευθεὶς ὑπὸ τοῦ τότε βασιλεύοντος καὶ μεγάλας δυναστείας λαβὼν οὐ χάριν ἔσχε τούτων , ἀλλὰ κακὸς μὲν γενόμενος περὶ τὸν ὑποδεξάμενον , δεινὸς δὲ πρὸς τὸ πλεονεκτῆσαι , τὸν μὲν εὐεργέτην ἐξέβαλεν , αὐτὸς δὲ τὴν βασιλείαν κατέσχεν .
ἀπιστῶν δὲ τοῖς πεπραγμένοις καὶ βουλόμενος ἀσφαλῶς κατασκευάσασθαι τὰ περὶ αὑτὸν τήν τε πόλιν ἐξεβαρβάρωσε καὶ τὴν νῆσον ὅλην βασιλεῖ τῷ μεγάλῳ κατεδούλωσεν .
οὕτω δὲ τῶν πραγμάτων καθεστώτων καὶ τῶν ἐκγόνων τῶν ἐκείνου τὴν ἀρχὴν ἐχόντων Εὐαγόρας γίγνεται ·
περὶ οὗ τὰς μὲν φήμας καὶ τὰς μαντείας καὶ τὰς ὄψεις τὰς ἐν τοῖς ὕπνοις γενομένας , ἐξ ὧν μειζόνως ἂν φανείη γεγονὼς ἢ κατ ἄνθρωπον , αἱροῦμαι παραλιπεῖν , οὐκ ἀπιστῶν τοῖς λεγομένοις , ἀλλ ἵνα πᾶσι ποιήσω φανερὸν ὅτι τοσούτου δέω πλασάμενος εἰπεῖν τι περὶ τῶν ἐκείνῳ πεπραγμένων , ὥστε καὶ τῶν ὑπαρχόντων ἀφίημι τὰ τοιαῦτα περὶ ὧν ὀλίγοι τινὲς ἐπίστανται καὶ μὴ πάντες οἱ πολῖται συνίσασιν 0 .
ἄρξομαι δ ἐκ τῶν ὁμολογουμένων λέγειν περὶ αὐτοῦ .
παῖς μὲν γὰρ ὢν ἔσχε κάλλος καὶ ῥώμην καὶ σωφροσύνην , ἅπερ τῶν ἀγαθῶν πρεπωδέστατα τοῖς τηλικούτοις ἐστίν .
καὶ τούτων μάρτυρας ἄν τις ποιήσαιτο , τῆς μὲν σωφροσύνης τοὺς συμπαιδευθέντας τῶν πολιτῶν , τοῦ δὲ κάλλους ἅπαντας τοὺς ἰδόντας , τῆς δὲ ῥώμης ἅπαντας τοὺς ἀγῶνας ἐν οἷς ἐκεῖνος τῶν ἡλικιωτῶν ἐκρατίστευσεν 0 1 .
ἀνδρὶ δὲ γενομένῳ ταῦτά τε πάντα συνηυξήθη καὶ πρὸς τούτοις ἀνδρία προσεγένετο καὶ σοφία καὶ δικαιοσύνη , καὶ ταῦτ οὐ μέσως οὐ δ ὥσπερ ἑτέροις τισίν , ἀλλ ἕκαστον αὐτῶν εἰς ὑπερβολήν 0 1 2 ·
τοσοῦτον γὰρ καὶ ταῖς τοῦ σώματος καὶ ταῖς τῆς ψυχῆς ἀρεταῖς διήνεγκεν , ὥσθ ὁπότε μὲν αὐτὸν ὁρῷεν οἱ τότε βασιλεύοντες , ἐκπλήττεσθαι καὶ φοβεῖσθαι περὶ τῆς ἀρχῆς , ἡγουμένους οὐχ οἷόν τ εἶναι τὸν τοιοῦτον τὴν φύσιν ἐν ἰδιώτου μέρει διαγαγεῖν , ὁπότε δ εἰς τοὺς τρόπους ἀποβλέψειαν , οὕτω σφόδρα πιστεύειν , ὥστ εἰ καί τις ἄλλος τολμῴη περὶ αὐτοὺς ἐξαμαρτάνειν , νομίζειν Εὐαγόραν αὑτοῖς ἔσεσθαι βοηθόν .
καὶ τοσοῦτον τῆς δόξης παραλλαττούσης οὐδετέρου τούτων ἐψεύσθησαν ·
οὔ τε γὰρ ἰδιώτης ὢν διετέλεσεν οὔ τε περὶ ἐκείνους ἐξήμαρτεν , ἀλλὰ τοσαύτην ὁ δαίμων ἔσχεν αὐτοῦ πρόνοιαν , ὅπως καλῶς λήψεται τὴν βασιλείαν , ὥσθ ὅσα μὲν ἀναγκαῖον ἦν παρασκευασθῆναι δι ἀσεβείας , ταῦτα μὲν ἕτερος ἔπραξεν , ἐξ ὧν δ οἷόν τ ἦν ὁσίως καὶ δικαίως λαβεῖν τὴν ἀρχήν , Εὐαγόρᾳ διεφύλαξεν .